મેં મસાલાનો વ્યવસાય પસંદ કર્યો તેની પાછળ પણ એક કહાની છે. હું જ્યારે હોસ્ટેલમાં રહીને ભણતી હતી ત્યારે પહેલીવાર છાસ અને ખીચડીના એમ બે મસાલા બનાવ્યા હતા. મને હોસ્ટેલમાં ખાવાનું ભાવતું નહીં. તેનું કારણ રસોઈમાં વપરાતા મસાલા હતા. હોસ્ટેલની રસોઈ બનાવવી કે બદલવી મારા હાથમાં નહોતું, પણ છાસ અને ખીચડીમાં મસાલો નાખી ટેસ્ટી બનાવી શકાય. આથી હું જ્યારે હોસ્ટેલમાંથી ઘરે ગઈ તો ઘરે મમ્મી પાસે શીખીને છાસ અને ખીચડીના મસાલા બનાવીને લઈ ગઈ.